
Резолюция на Европейския парламент относно "Фондацията на Комитета по международни счетоводни стандарти: Преразглеждане на устава - публична отчетност и предложения за промяна на състава на СМСС" 

Европейският парламент,
–
като взе предвид заключенията на Съвета по икономически и финансови въпроси относно управлението на СМСС

–
като взе предвид Регламент 1606/2002 на Европейския парламент и на Съвета,

–
като взе предвид проекта за регламент на Комисията за изменение на Регламент (ЕО) № 1725/2003 относно приемането на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета по отношение на международен стандарт за финансова отчетност (МСФО) 8 относно оповестяване на информация за оперативни сегменти,

–
като взе предвид член 8 от Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията
,

–
като взе предвид Решение на Съвета 2006/512/ЕО от 17 юли 2006 г. за изменение на Решение 1999/468/ЕО
,

–
като взе предвид резолюцията на Европейския парламент
 относно счетоводните стандарти, използвани от издатели от трети страни, и съответствието им с Международните стандарти за финансова отчетност (МСФО), в която се излагат условията, при които ЕС е приел процеса на сближаване и съответствие между приетия от ЕС МСФО и общоприетите счетоводни принципи (GAAP) на САЩ,

–
като взе предвид резолюцията на Европейския парламент
 относно Международните стандарти за финансова отчетност (МСФО) и управлението на Съвета по международни счетоводни стандарти (СМСС),

–
като взе предвид резолюцията на Европейския парламент относно проекта за регламент на Комисията за изменение на Регламент (ЕО) № 1725/2003 относно приемането на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета по отношение на международен стандарт за финансова отчетност (МСФО) 8 относно оповестяване на информация за оперативни сегменти,

–
като взе предвид документа "Преразглеждането на устава - публична отчетност и предложения за промяна на състава на СМСС", публикуван от Фондацията на Комитета по международни счетоводни стандарти (IASCF) на 21 юли 2008 г.

–
като взе предвид член 108, параграф 5 от своя правилник,

А.
като има предвид, че Европейският съюз изисква от издателите да прилагат международните счетоводни стандарти за консолидираните си финансови отчети,

1.
отбелязва, че Фондацията на Комитета по международни счетоводни стандарти е предложила да се създаде мониторингова група; счита че тази мониторингова група следва да има правото да препоръчва кандидати за доверители и да отговаря за одобряването на избора на доверители след съгласуван процес на издигане на кандидатури;

2.
призовава за това, мониторинговата група да бъде включена в създаването на работна програма за СМСС, за да се гарантира прозрачността и отчетността; признава, че последващия процес на създаване на счетоводни стандарти следва да остане необезпокояван от ненужна намеса и да бъде завършен при пълно консултиране с всички заинтересовани страни, включително инвеститорите;

3.
изразява своето съмнение дали е желателно създаването на мониторинговата група на този етап, преди да е стартирала втората фаза на процеса на консултации за прегледа на управлението на СМСС, и без ясен обзор на отношенията, които следва да се установят между мониторинговата група и Фондацията на Комитета по международни счетоводни стандарти в устава на последната;

4.
счита, че мониторинговата група следва да отразява равновесието между най-важните валутни сфери в света, културното разнообразие, интересите на развитите и нововъзникващите икономики и международните институции, за които има счетоводни изисквания пред публичните органи, и които играят активна роля в насърчаването на прозрачността на финансовата отчетност и развитието на ефективното функциониране на капиталовите пазари, а също така и гарантирането на избягването на цикличността и осигуряване на стабилност на финансовите пазари и предотвратяване на системни рискове; отбелязва с одобрение предложението мониторинговата група от самото начало да включва:

a)
отговорния член на Европейската комисия, 

б)
изпълнителния директор на Международния валутен фонд, 

в)
председателя на Комитета за развиващи се пазари към Международната организация на комисиите по ценни книжа (IOSCO), 

г)
председателя на Техническия комитет към Международната организация на комисиите по ценни книжа (IOSCO) (или заместник-председателя или определения за председател на комисията по ценни книжа в случаите, когато председателя на Комитета на европейските регулаторни органи по ценни книжа, или председателят на японския надзорен орган (Japan Financial Services Agency ) или председателят на Комисията за ценни книжа на САЩ (US Securities and Exchange Commission) е същевременно и председател на Техническия комитет към IOSCO), 

д)
председателя на японския надзорен орган (Japan Financial Services Agency),

е)
председателя на Комисията за ценни книжа на САЩ (US Securities and Exchange Commission), и 

ж)
президента на Световната банка; 

5.
не одобрява предложението на Комисията за създаването на Международна консултативна група по счетоводна отчетност, тъй като това не е било обсъдено с Парламента или със Съвета и което би внесло непрозрачност и сложност в цялостната схема; вярва, че мониторинговата група следва да бъде съставена така, че да включва институциите, за които Комисията предлага да влезнат в състава на гореспоменатата Международна консултативна група по счетоводна отчетност;

6.
счита, че регулаторните органи за финансовите пазари в ЕС също следва да бъдат представени в мониторинговата група; подчертава, че никоя организация не бива да бъде представена в мониторинговата група с повече от едни представител;

7.
подчертава комплексната институционална рамка на мониторинговата група. подчертава необходимостта тя има на разположение ефективни механизми за сътрудничество, за да гарантира нейната оперативност и изпълнение на основните й отговорности; настоява в тази връзка, членовете на мониторинговата група да имат достатъчно правомощия, за да е гарантирано, че ще могат да носят политическа отговорност;

8.
изразява загриженост относно това, че някои от предложените членове на мониторинговата група не изискват от вътрешнодържавните издатели да прилагат МСС; счита, че членството в групата може да стане ефективно само след като се поеме ангажимент, МСС да бъдат въведени като вътрешен стандарт; подчертава, че никоя страна не бива да бъде представена в мониторинговата група с повече от едни представител;

9.
приема за сведение, че Фондацията на Комитета по международни счетоводни стандарти предвижда увеличение на СМСС от 14 на 16 члена; счита за приемливо увеличението на 16 члена, тъй като то може да доведе до по-добро равновесие в СМСС, по-специално ако предложението на Фондацията на Комитета по международни счетоводни стандарти е насочено към това да се гарантира успоредни действия към повечето важни световни валутни сфери;

10.
призовава да се сключи меморандум за разбирателство между трите институции, така че да се определят условията за асоцииране на законодателите към работата на мониторинговата група, ако това не се предвижда на този етап;

11.
възлага на своя председател да предаде настоящата резолюция на Съвета, Комисията, Европейската централна банка и Комитета на европейските регулаторни органи по ценни книжа.

� Приети на 8 юли 2008 г.


� ОВ L 184, 17.07.1999 г., стр. 23.


� ОВ L 200, 22.07.2006 г., стр. 11.


� Резолюция на Европейския парламент относно счетоводните стандарти, използвани от издатели от трети страни, и съответствието им с Международните стандарти за финансова отчетност (МСФО), посочени в проекта за мерки за изпълнение на Директивата за проспектите и Директивата за прозрачност (проекторегламент на Комисията за изменение на Регламент (ЕО) № 809/2004 за счетоводните стандарти, по които се изготвя информацията по години, съдържаща се в проспектите, и проекторешение на Комисията за използването на информацията, подготвена по международно признати счетоводни стандарти, от издатели на ценни книжа от трети страни) - P6_TA-PROV(2006)0436.


� P6_TA(2008)0183.

